П Р О Т О К О Л  № 03
от заседанието на Комисия ”Съдебна администрация” 
към Съдийската колегия на Висшия съдебен съвет,
проведено на 09.03.2020 г. 

Днес, 09.03.2020 г. /понеделник/ от 13.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова 

ЧЛЕНОВЕ:	Боян Новански – зам. председател	
Боян Магдалинчев 
	Стефан Гроздев 
	Севдалин Мавров 

На заседанието присъстват: експертен сътрудник на комисията Стефка Тодорова – старши експерт-съдебна администрация, Светла Кирилова – старши експерт-съдебна администрация и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Мотиви към проект на Решение на Съдийската колегия на ВСС, насрочена за 10.03.2020 г. относно разкриване на  14 /четиринадесет/ щ.бр. за съдебни служители в съдилища, във връзка с Решение на Пленума на Висшия съдебен съвет по протокол № 5 от 27.02.2020 г., т.18, с което са съкратени 28 /двадесет и осем/ свободни щ.бр. от щатната численост на НИП, от които 14 /четиринадесет/ щ.бр. с Решение по протокол № 8 от 04.03.2020 г. на ПК на ВСС са разкрити в Прокуратурата на РБ.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА допълнителни мотиви към проект на Решение на Съдийската колегия на ВСС, насрочена за 10.03.2020 г. относно разкриване на  14 /четиринадесет/ щ.бр. за съдебни служители в съдилища.
МОТИВИ:
1.	За разлика от ПРБ, съдилищата не могат да приемат свободни щатни бройки, без да ги включат в щатните разписания на някой съд. По тази причина и предвид бързината, с която следваше да се усвоят бройките за съдилищата, се предложи свободните бройки от НИП да бъдат включени в щатните разписания на последно разглежданите от КСА съдилища, за които имаше уважени искания, както и в тези на върховните съдилища. 
2.	За всички съдилища, в чиито щатни разписания се включиха свободните бройки от НИП, К“СА“ предлага да се наложи мораториум по отношение на запълването им, докато се преразпределят там, където са наистина необходими и биха могли да се обезпечат финансово. Към датата на узнаване на свободните щатове, официалната статистика за 2019 г. не беше изготвена. Свободните щатове не могат да останат просто “за съдилищата“, а при наличието на свободни такива, макар и финансово необезпечени, не е оправдано да се губят. Подчертаваме, че всички бройки са били прехвърлени от ПРБ на НИП, въпреки това, ПРБ отстъпи на съдилищата повече от половината. 
3.	Относно увеличаването на щатовете на конкретните съдилища: К“СА“ препраща към Протокол № 2 от 18.02.2020 г. на комисията.

ПРЕДСЕДАТЕЛ 
НА КОМИСИЯТА:     /п/
 				   БОРЯНА ДИМИТРОВА